section_heading: 1996. – 2006.: Magazin
paragraph_text: Godine 1995. Tonči Huljić je počeo tražiti novu pjevačicu za grupu Magazin koja je trebala zamijeniti Danijelu Martinović. Tonči i Jelenina majka Marija dogovorili su audiciju. Jelena je u jednom zagrebačkom restoranu otpjevala pjesme Opusti se i Zlato ljubavi nakon čega je primljena u grupu. Jelena je profesionalnu glazbenu karijeru započela 1996. godine, kada je na Dori izvela pjesmu "Aha" te osvojila drugo mjesto. Na Dori je nastupala pod svojim imenom, a tek je kasnije na Melodijama hrvatskog Jadrana 1996. godine debitirala kao pjevačica grupe Magazin i to s pjesmom Suze biserne. S nepunih 19 godina, Jelena je postala pjevačicom sastava "Magazin".<ref>Jelena Rozga - Večernji.hr Objavljeno: 20. veljače 2012. (pristupljeno 12. veljače 2014.)